LeitarorðÝttu á enter til að leita eða ESC til að loka Stök frétt Tillaga að starfsleyfi fyrir Efnarás ehf . Gufunesi . Umhverfisstofnun hefur unnið tillögu að nýju starfsleyfi fyrir Efnarás ehf. til reksturs spilliefnamóttöku í Gufunesi , 112 Reykjavík . Efnarás ehf. rak áður spilliefnamóttöku að Klettagörðum 9 . Húsnæði það er Efnarás ehf. hefur nú starfsemi í hýsti áður Efnamóttökuna og var hanna til móttöku og meðhöndlun spilliefna . Eins og fram kom í umsögn Umhverfisstofnunar um meðfylgjandi matskyldufyrirspurn fyrir framkvæmdina mun frá fyrirtækinu helst stafa mengunarhætta ef leki kemur að umbúðum eða ílátum er innihaldi spilliefni . Því er lögð áhersla áherslu á að notast verði við traustar , lekaheldar umbúðir fyrir geymslu spilliefna , einnig þeirra efna sem geymd verða í gámum á svæðinu . Auk þess undirstrikaði stofnunin að öll meðhöndlun spilliefna þurfi að fara fram þar sem frárennsli er í söfnunarþró . Að öðru leyti sagði í umsögninni að framkvæmdin sé ekki líkleg að hafa í för með sér veruleg umhverfisáhrif og sé því ekki háð mati á umhverfisáhrifum . Í starfsleyfistillögunni eru ákvæði sem tryggja að ofangreint sé í lagi . Starfsleyfistillagan ásamt umsóknargögnum frá rekstraraðila og niðurstaða matskyldufyrirspurnar verður aðgengileg á vefsíðum Umhverfisstofnunar og Reykjavíkurborgar á tímabilinu 20. september til 22. október 2018 . Athugasemdir við tillöguna skulu vera skriflegar og sendar til Umhverfisstofnunar . Frestur til að skila inn athugasemdum er til 22. október 2018 .